28 сорла

28 cорла (28 август) — григориан кечышот почеш идалыкын 240-ше (кужемдыме ийлаште — 241-ше) кечыже. Идалык пытыме марте 125 кече кодеш.

 Пайрем да памятный дате-влак 

 Лӱмгече 
Шке лӱмкечыштым Александра да Людмила-влак палемдат.

 Событий-влак 
Тугак ончо: :Категорий:Сорла тылзын 28 кечысе событий-влак

Марий тӱняште
 1920 ий — Марий автоном областьыште икымше гана калык чотым шотлымаш (перепись) эртен.

Тӱня мучко
 1941 ий — Совет Ушемын президиумжо СССР-ыште илыше немыч-влакым Сибирьыш да Казахстаныш кусарыме нерген кӱштыкым луктын.
 2004 ий — Римский папа Российын патриархше Алексий Кокымшылан Шочынаван Казанский юмоҥажым кучыктен. 1917-ше ийысе революций да черке-влакым толымо деч вара тиде юмоҥа Касвелыш логалын. 
 1921 ий — «Марийская правда» газетын икымше номерже лектын.

 Шочыныт 
Тугак ончо: :Категорий:Сорла тылзын 28 кечынже шочшо-влак
 1948 ий — Евгения Васильевна Торопова, туныктыш да шанче пашаеҥ. Шернур кундемыште шочын. 1972-шо ий гыч тудо Марий политехник институтышто тыршаш тӱҥалын: ончыч ассистент, вара экономик да финанс кафедрын доцентше лийын. 1997-ше ийыште гын техник университетысе экономик факультетын деканже сомылым шукташ тӱҥалын. 70 утла шанче пашан авторжо. Экономик шанче кандидат. 
 1928 ий — Иван Алексеевич Алексеев, шанчыеҥ да чодыразе, Россий Федерацийысе шанчын сулло пашаеҥже. Шочмо велже – Чуваш Республик. 1976-шо ийыште Марий политехник институтышко пашам ышташ толын: пӱртӱсым да чодырам аралыме кучем кафедрыште тыршен профессор марте шуын. Пушеҥге-влакым арален налаш тӱрлӧ йӧным кучылтмаште кугу специалистлан шотлалтеш. 300 утла шанче пашан, 13 изобретенийын  авторжо. Ял озанлык шанче доктор. 
 1948 ий — Виктор Леонтьевич Михайлов, спорт пашаеҥ. Тудо гын спорт аланыште кугу чапым сулен: футболист, «Смена» спорт рӱдерын вуйлатышыже. Спорт мастер. 

 Коленыт 
Тугак ончо: :Категорий:Сорла тылзын 28 кечынже колышо-влак
 1998 — Василий Юксерн, марий серызе, мер пашаеҥ, СССР Серызе-влак ушемын йыжъеҥже (1950), Марий АССР-ын Калык серызыже (1978), Марий АССР-ысе Кугыжаныш премийын лауреатше (1979), 1941–1945 ийласе Кугу Ачамланде сарын участникше. 

 Калык пале 
 Успений кече. Ожно калык тӱрлӧ кушкыл нӧшмым да кинде пырчым черкыш шнуй шӱлышым пурташ конден. А кастене икте-весым кинде пура дене сийленыт.
 Кинде Илян кече палемдалтеш. Тиде кече шурно парчан амбарыш пурен вочмыжым ончыкта. Руш православий йӱлам кучышо-влак тиде кечым Шнуй Юмынаван Успений кечыже маныт.

Категорий:28 сорла